Kaarlo Castrén

Kaarlo Castrén (Turtola, 1860ko otsailaren 28a – Helsinki, 1938ko azaroaren 19a) finlandiar politikaria izan zen. Finlandiako lehen ministroa izan zen 1919an.

1887an Zuzenbidean graduatu zen, 1888tik 1892ra Finlandiako senatuko finantza sailean lan egin zuen eta 1888tik 1892ra abokatu bulego batean lan egin zuen. 1892tik 1904ra Kansallis-Osake-Pankki bankuko zuzendaritza kontseiluko kide izan zen eta 1916an bertako zuzendari izendatu zuten.

Alderdi Nazional Aurrerakoiko kide izan zen. 1908tik 1909ra senatari izan zen eta 1918ko azaroan Finantza ministro izendatu zuten. Lehen ministroa izan zen 1919ko apiriletik azarora. Gobernuak Finlandia errepublika bihurtzea proposatu zuen, eta proposamena onartu ondoren, gobernua desegin egin zen.

Kategoria:Finlandiako abokatuak
Kategoria:Finlandiako lehen ministroak
Kategoria:Helsinkin hildakoak